
Ministru kabineta rīkojums Nr. 395
Rīgā 2026. gada 7. jūlijā (prot. Nr. 36 15. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
· 1.1. nekustamo īpašumu "Koka māja" (nekustamā īpašuma kadastra Nr. 5486 010 0407) – zemes vienību (zemes vienības kadastra apzīmējums 5486 010 0407) 0,643 ha platībā un būvi (būves kadastra apzīmējums 5486 010 0407 001) – Valgundes pagastā, Jelgavas novadā;
· 1.2. 1/3 domājamo daļu no nekustamā īpašuma (nekustamā īpašuma kadastra Nr. 2700 020 0602) sastāvā ietilpstošajām divām būvēm (būvju kadastra apzīmējumi 2700 020 0602 001 un 2700 020 0602 002) Robežu ielā 190, Ventspilī, ievērojot Publiskas personas mantas atsavināšanas likuma 14. panta nosacījumus.
· 2. Pircēji par šā rīkojuma 1. punktā minētajiem nekustamajiem īpašumiem maksā euro.
· 3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

